ये एक बहुत ही हेल्दी, टेस्टी और दिलचस्प स्नैक है जो मिड-डे स्नैकिंग के लिए बेस्ट है। आमतौर पर व्रत में खाया जाने वाला मखाना बहुत ही हेल्दी माना जाता है। मखाने को थोड़े से देसी घी के साथ क्रिस्पी होने तक रोस्ट कर लें। अब इसमें नमक, लाल मिर्च पाउडर, चाट मसाला, बारीक कटा प्याज़, खीरा, टमाटर, हरा धनिया और हरी मिर्च डालें। अब हरी चटनी, इमली की चटनी और नींबू का रस डाल कर अच्छे से मिक्स करें। बारीक सेव डाल कर सर्व करें।
- और देखें

Updated: May 25, 2022, 10:45 IST

# Quick Snack Recipes: 5 मिनट में बनने वाले 20 यम्मी स्नैक्स जिनसे खाने वाले भी खुश और बनाने वाले भी

अनन्या बिस्वास

Specialty: Fashion, Beauty, & Entertainment

Qualification: Bachelors in Mass Communication & Journalism from Punjab Technical University

Experience: 11 Years

अनन्या एक मास कम्यूनिकेशन ग्रैजुएट हैं जिन्होंने अपने करियर की शुरूआत टीवी पत्रकारिता से की थी। टीवी पत्रकारिता की दुनिया से डिजिटल मीडियम मे कदम रखने को अनन्या अपने करियर का टर्निंग पॉइंट मानती हैं। अपने 11 साल से थोड़े ज़्यादा लंबे करियर में अनन्या ने फैशन, ब्यूटी और एंटरटेनमेंट से जुड़े कई हज़ार आर्टिकल लिखे हैं। ऑनलाइन शॉपिंग में बेहतरीन और किफायती डील्स ढूंढना और किचेन में बेहतरीन रेसिपीज़ तैयार करना, अनन्या इन्हें अपने सबसा बड़ा टैलेंट मानती हैं।

Easy and quick recipesistock photo

कोई भी इंसान जो अपने घर में खाना बनाता हो उसके लिए सबसे मुश्किल होता है ये सोचना कि खाने में आखिर क्या बनेगा। इसमें भी लंच या डिनर के ऑप्शन्स सोचना उतना मुश्किल नहीं है जितना मुश्किल स्नैक्स के ऑप्शन सोचना है। ये काम तब और मुश्किल हो जाता है अगर आपके घर में बच्चे हैं या फिर अक्सर मेहमानों को आना-जाना लगा रहता है।

आपकी इसी कन्फ्यूज़न को दूर करने के लिए हम शेयर कर रहे हैं 20 बहुत ही कमाल के स्नैक ऑप्शन्स जो 5 मिनट के अंदर बन कर तैयार हो जाते हैं।

नोट - ध्यान रहे कि इन्हें सिर्फ बनाने में लगने वाला समय 5 मिनट है। इनकी तैयारी में थोड़ा और वक्त लगता है। हमारी सलाह है कि फ्रिज में हमेशा उबले आलू, हरी चटनी, इमली की चटनी और थोड़ी सी कटी हुई सब्जियां हमेशा तैयार रखें।

## मखाना भेल

Shutterstock

ये एक बहुत ही हेल्दी, टेस्टी और दिलचस्प स्नैक है जो मिड-डे स्नैकिंग के लिए बेस्ट है। आमतौर पर व्रत में खाया जाने वाला मखाना बहुत ही हेल्दी माना जाता है। मखाने को थोड़े से देसी घी के साथ क्रिस्पी होने तक रोस्ट कर लें। अब इसमें नमक, लाल मिर्च पाउडर, चाट मसाला, बारीक कटा प्याज़, खीरा, टमाटर, हरा धनिया और हरी मिर्च डालें। अब हरी चटनी, इमली की चटनी और नींबू का रस डाल कर अच्छे से मिक्स करें। बारीक सेव डाल कर सर्व करें।

## मूंगफली चाट

Shutterstock

मखाना भेल की तरह ये भी एक बहुत ही टेस्टी और हेल्दी स्नैक है। इसके लिए मूंगफली को या तो ड्राय रोस्ट कर लें या फिर उबाल भी सकते हैं। इसमें बारीक कटा प्याज़, टमाटर, हरा धनिया, हरी मिर्च, नमक, चाट मसाला, नींबू का रस डाल कर अच्छे से मिक्स करें।

## ब्रेड चाट

TOI

ब्रेड के किनारों को काट कर अलग कर लें और फिर ब्रेड की स्लाइस को चौकोर या गोलाकार काट लें। इसके बाद थोड़े से घी या तेल के साथ इन्हें तवे पर क्रिस्पी होने तक सेंक लें। अब ब्रेड के हर टुकड़े पर बारीक कटा उबला आलू, टमाटर, प्याज़, खीरा, चाट मसाला, नींबू का रस, हरी चटनी, मीठी चटनी, दही और सेव डाल कर सर्व करें।

## इंस्टेंट आइस्क्रीम

Shutterstock

आपके क्षेत्र में जो भी मौसमी फल मिलता हो उसकी थोड़ी मात्रा हमेशा फ्रीज़ कर के रख लें क्योंकि ये बहुत काम आते हैं। आप इन फ्रोज़न फ्रूट्स से स्मूदीज़ तो बना ही सकते हैं बल्कि इसके साथ ही इंस्टेंट आइसक्रीम भी बना सकते हैं। मिसाल के तौर पर केले के फ्रीज़ किए गए टुकड़ों को थोड़े से न्यूटेला और क्रीम के साथ ब्लेंड कर के बनाना-न्यूटेला आइसक्रीम बनाई जा सकती है। फ्रोज़न आम और कोकोनट मिल्क समेत कई टेस्टी कॉम्बिनेशन ट्राय कर सकते हैं। आप ब्लेंड करने के बाद इन्हें तुरंत भी सर्व कर सकते हैं या फिर इन्हें एयरटाइट बॉक्स में दोबारा स्टोर कर सकते हैं।

## चिली चीज़ टोस्ट

TOI

ब्रेड की स्लाइस पर मक्खन लगाएं। अब इस पर कदूदकस किया चीज़, बारीक कटी हरी मिर्च और मिक्स्ड हर्ब्ज़ डाल कर तवे पर सेंक लें या माइक्रोवेव कर लें जब तक चीज़ पिघल ना जाए। आप हरी मिर्च की जगह चिली फ्लेक्स भी डाल सकते हैं।

## मसाला कॉर्न

Shutterstock

पिछले कुछ सालों में ये एक पॉपुलर स्ट्रीट फूड बन चुका है जो आपको अब मॉल से ले कर मोहल्ले के नुक्कड़ पर मिल जाएगा। इसके लिए बस स्वीट कॉर्न यानि कि मकई के दानों को पानी में उबाल लें। इन्हें पानी से निकाल कर इसमें थोड़ा सा मक्खन, नमक, लाल मिर्च पाउडर, चाट मसाला, पुदीना पाउडर और नींबू का रस मिला कर सर्व करें। आप इसमें गार्लिक पाउडर, मेयोनीज़ या दूसरे कई फ्लेवर भी ट्राय कर सकते हैं।

## चटनी सैंडविच

iDiva

ब्रेड स्लाइस पर मक्खन लगाएं फिर हरी चटनी लगाएं और इस पर प्याज़, टमाटर, खीरा, उबले आलू और चुकंदर की पतली-पतली स्लाइस रखें। ऊपर से नमक-कालीमिर्च या चाट मसाला छिड़क कर मक्खन और चटनी लगी हुई दूसरी स्लाइस इसके ऊपर रखें। आप इसमें पनीर की स्लाइस भी ऐड कर सकते हैं।

## तड़का दही ब्रेड

Shutterstock

अच्छा गाढ़ा दही लें, थोड़ा खट्टा हो तो बेहतर है। इसमें नमक, मिर्च और हल्दी डालकर अच्छे से मिक्स करें जिससे ये बिल्कुल स्मूद हो जाए। अब ब्रेड को दो से चार हिस्सों में काट लें। एक फ्राय पैन गर्म करें और इसमें थोड़ा-सा तेल डाल कर राई और करीपत्ता डालें। इसके बाद ब्रेड के टुकड़ों को दही में डुबो कर पैन में डाल कर गोल्डन ब्राउन होने तक फ्राय कर लें।

## फ्रूट सैंडविच

Shutterstock

ये एक बहुत ही कूल, टेस्टी और आसान तरीका है बच्चों को फल खिलाने का। ब्रेड की एक स्लाइस पर मक्खन लगाएं और दूसरी पर अपना पसंदीदा जैम। आप ऩर्मल मक्खन की जगह पीनट बटर का और जैम की जगह न्यूटेला या चॉकलेट स्प्रेड का भी इस्तेमाल कर सकते हैं। अब ब्रेड पर अपने पसंदीदा फल के टुकड़े सजाएं। इस तरह के सैंडविच के लिए केला, सेब, आम, किवी, स्ट्रॉबेरी जैसे फल बेस्ट रहते हैं।

## मग पिज्ज़ा

TOI

आप मानें या ना मानें लेकिन माइक्रोवेव ने लोगों की ज़िंदगी काफी आसान कर दी है, इससे क्या कुछ नहीं किया जा सकता है। एक मग में 2 चम्मच मैदा, 1 चम्मच दूध, आधा चम्मच तेल और चुटकी भर नमक और चीनी डालकर अच्छे से मिक्स कर लें। जब ये एक चिपचिपे मिश्रण में तब्दील हो जाए तो इसके ऊपर पिज्ज़ा सॉस, चीज़ और हर्ब्ज़ डाल कर 2-3 मिनट के लिए माइक्रोवेव कर लें। किसी ने सोचा भी नहीं होगा कि कॉफी मग में पिज्ज़ा और दूसरे स्नैक्स बनाए जा सकते हैं।

## रोटी पिज्ज़ा

Shutterstock

भारतीय घरों में खाने की बर्बादी को काफी बुरा माना जाता है लेकिन फिर भी लगभग हर घर में हर रोज़ काफी खाना बचता है जिसमें रोटी सबसे ज़्यादा आम है। अगर आपके घर में भी रोटी बच जाती है तो बच्चों के टिफिन या इवनिंग स्नैक्स के लिए पिज्ज़ा बेस की तरह इस्तेमाल करें। इस पर सॉस, कटी सब्जियां और चीज़ डाल कर तवे पर या माइक्रोवेव में पकाएं।

## अंगूरी कैंडी

Pixabay

ये एक और वायरल और ट्रेंडिंग स्नैक आइडिया है जो इन दिनों सोशल मीडिया पर काफी वायरल हो रहा है। इसके लिए अंगूर को अच्छे से धो लें और एक प्लेट पर फैला लें। अब इस पर नींबू का रस डालें और अच्छे से मिक्स करें। अब इस पर पिसी चीनी और थोड़ा सा चाट मसाला डाल कर अच्छे से मिक्स करें और इसे फ्रीज़र में डाल दें। इसे आप ज़्यादा मात्रा में बना कर फ्रीज़र में रख सकते हैं और ज़रूरत के हिसाब से सर्व करें। ये फ्रोज़न अंगूर अपनी ड्रिंक्स में बर्फ की जगह इस्तेमाल करें एक नए ट्विस्ट के लिए।

## फ्रूट सलाद

freepik

हमें नहीं लगता कि इससे हेल्दी और झटपट कोई स्नैक हो सकता है और अगर आपको लगता है कि फ्रूट सलाद सिर्फ मिले-जुले कटे फल होते हैं तो आपको इसे थोड़ा बेहतर बनाने की ज़रूरत है। आप मिले-जुले मौसमी फलों को व्हिप्ड क्रीम या आइसक्रीम के साथ सर्व कर सकती हैं। इसके अलावा आप अपने फ्रूट सलाद के लिए नींबू का रस, शहद, नमक, कालीमिर्च, पिसी सरसों को मिलाकर एक चटपटी ड्रेसिंग भी बना सकते हैं।

## कोकोनट बॉल्स

Freepik

कोकोनट यानि की नारियल एक बहुत ही हेल्दी स्नैकिंग ऑप्शन है। मगर ज़ाहिर सी बात है कि आप सिर्फ नारियल सर्व नहीं कर सकती तो कदू्दकस किया हुआ सूखा नारियल ले लें। आप नारियल का बूरा भी इस्तेमाल कर सकती हैं। इसमें थोड़ा सा कंडेंस्ड मिल्क मिला कर इसके बॉल्स बना लें। आप इसमें कोई एसेंस या इलायची पाउडर भी डाल सकते हैं। आप इसे मेल्टेड व्हाइट या डार्क चॉकलेट से कवर भी कर सकते हैं।

## क्रंची पनीर बॉल्स

Yummy tummy aarthi

इसका नाम सुन कर आपको लग रहा होगा कि ये भी एक और डीप फ्राय की हुई डिश होगी लेकिन ऐसा नहीं है। ये दरअसल एक हेल्दी और क्विक स्नैक है। पनीर को कदूदकस कर लें या मैश कर लें। अगर आपके पास छेना हो तो और भी अच्छा है। इसमें थोड़ी सी मलाई मिक्स करें। फिर इसमें नमक, कालीमिर्च, बारीक कटा धनिया, हरी मिर्च और अपनी पसंद के कोई भी हर्ब्स डाल सकते हैं। इसके गोले बनाएं और इसे क्रश किए हुए कॉर्नफ्लेक्स या क्रश की हुई मूंगफली में रोल कर के सर्व करें।

## रोटी रैप

iStock

इंटरनेट पर पिछले काफी समय से टोर्टिया रैप्स बनाने का ट्रेंड चल रहा है और रोटी रैप उसी का देसी वर्ज़न है। बची हुई रोटी के एक कोने से रोटी के बीच तक एक कट लगाएं। अब रोटी के एक चौथाई हिस्से पर हरी चटनी लगाएं और इस पर कोई भी बची हुई सब्ज़ी फैलाएं। इस हिस्से को अंदर की तरफ मोड़ दें। अब अगले एक चौथाई हिस्से पर कटा हुआ प्याज़, टमाटर, खीरा, गाजर या अपनी पसंद का कोई भी सलाद रखें। इस हिस्से को भी मोड़ें और आखिरी हिस्से पर कद्दूकस किया चीज़ डालकर फिर से मोड़ें जिससे एक त्रिकोण बन जाए। इसे मक्खन लगा कर तवे पर सेंक लें।

## चॉकलेट बनाना बाइट

Shutterstock

ये स्नैक ना सिर्फ बनाने में आसान और टेस्टी है बल्कि ये हेल्दी भी है और ये बच्चों को भी खूब पसंद आएगा। इसके लिए केले को 3-4 हिस्सों में काट लें। आप और छोटे टुकड़े भी कर सकते हैं लेकिन बहुत पतले स्लाइस ना काटें। अब चॉकलेट को माइक्रोवेव में एक से डेढ़ मिनट के लिए गर्म कर के पिघला लें। अब केले के टुकड़ों को इस चॉकलेट में डुबोएं और फिर क्रश किए हुए नट्स, नारियल के बूरे या फिर क्रश की हुई मूंगफली में रोल कर के कुछ देर के लिए फ्रीज़र में रख दें। आप इसे और फैंसी बनाने के लिए केले के टुकड़ों में टूथपिक भी लगा सकते हैं।

## मसाला पूरी

shutterstock

मठरी या पापड़ी लगभग सभी भारतीय घरों में अलग-अलग मौकों पर बनती हैं और हमेशा आपको मिल जाएंगी। इस मठरी या पापड़ी को प्लेट पर सजाएं और इस पर बारीक कटा प्याज़, टमाटर, खीरा, उबला आलू, धनिया, मिर्च चाट मसाला और नींबू डाल कर एक टेस्टी स्नैक बनाएं। आप चाहें तो इस पर हरी और लाल चटनी भी डाल सकते हैं। इसके अलावा इस पर सेव या भुजिया या अनारदाना डाल कर इसे और मज़ेदार बनाया जा सकता है।

## आलू टिक्की

TOI

उबले हुआ आलू लगभग सभी घरों के फ्रिज में पड़े ही होते हैं और आलू एक वर्सटाइल इंग्रीडिएंट है जिससे काफी कुछ बनाया जा सकता है। अगर आपके फ्रिज में उबले आलू नहीं हैं तो रखने की आदत बना लीजिए क्योंकि ये बहुत काम के हैं। उबले हुए आलुओं को मैश करें इसमें अपनी चॉइस के मसाले डालें। बारीक कटी हरी मिर्च और हरा धनिया डाल कर अच्छे से मिक्स करें। टिक्की का आकार देकर दोनों तरफ से गोल्डन ब्राउन होने तक शैलो फ्राय करें। आप चाहें तो बेसन के बैटर में डुबो कर इसे डीप फ्राय भी कर सकते हैं। इसे मनपसंद चटनी या सॉस के साथ परोसें।

## चीज़ सिगार

Shutterstock

चीज़ से बनी लगभग हर डिश बच्चों को बहुत पसंद आती है और बड़ों को भी। चीज़ झटपट स्नैक्स बनाने के लिए एक बहुत ही बढ़िया इंग्रीडिएंट है। कद्दूकस किए हुए चीज़ को बेलन से फ्लैट की हुई ब्रेड या फिर मैदे की रोटी या फिर बची हुई रोटी के बीचोंबीच रखें। फिर इसमें अपनी पसंद के हर्ब्स, मसाले या फिर वेजीज़ डाल कर इसके रोल की तरह मोड़ें और सील कर दें। बची हुई रोटी को टूथपिक की मदद से सील करें मैदा और ब्रेड पानी से सील हो जाएंगे। अब इसे अपनी पसंद के हिसाब से डीप फ्राय, शैलो फ्राय या एयर फ्राय कर लें।

हम उम्मीद करते हैं कि ये जानकारी आपके काम आएगी। ऐसी ही स्टोरीज के लिए पढ़ते रहिये iDiva हिंदी।

Specialty: Fashion, Beauty, & Entertainment

Qualification: Bachelors in Mass Communication & Journalism from Punjab Technical University

Experience: 11 Years

अनन्या एक मास कम्यूनिकेशन ग्रैजुएट हैं जिन्होंने अपने करियर की शुरूआत टीवी पत्रकारिता से की थी। टीवी पत्रकारिता की दुनिया से डिजिटल मीडियम मे कदम रखने को अनन्या अपने करियर का टर्निंग पॉइंट मानती हैं। अपने 11 साल से थोड़े ज़्यादा लंबे करियर में अनन्या ने फैशन, ब्यूटी और एंटरटेनमेंट से जुड़े कई हज़ार आर्टिकल लिखे हैं। ऑनलाइन शॉपिंग में बेहतरीन और किफायती डील्स ढूंढना और किचेन में बेहतरीन रेसिपीज़ तैयार करना, अनन्या इन्हें अपने सबसा बड़ा टैलेंट मानती हैं।

## 1 मिनट में पढ़ें

Sep 10, 2024

Sep 10, 2024

Sep 09, 2024

Sep 09, 2024

Sep 09, 2024

मॉडर्न वुमन का फेवरेट लाइफस्टाइल डेस्टिनेशन

###### हमारा नेटवर्क

###### Specials

###### Digital Covers

## हर लेटेस्ट ट्रेंड की जानकारी के लिए सबस्क्राइब करें iDiva को

###### हमसे जुड़ें

###### Our Latest

###### हमारे सेक्शन्स

###### Quick Links

© 2009 - 2024 Mensa Brand Technologies Pvt Limited | ALL RIGHTS RESERVED